CELEX: 62016TN0211
Language: el
Date: 2016-05-04 00:00:00
Title: Υπόθεση T-211/16: Προσφυγή της 4ης Μαΐου 2016 – Caviro Distillerie κ.λπ. κατά Επιτροπής

18.7.2016   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 260/41
            
         Προσφυγή της 4ης Μαΐου 2016 – Caviro Distillerie κ.λπ. κατά Επιτροπής
   (Υπόθεση T-211/16)
   (2016/C 260/52)
   Γλώσσα διαδικασίας: η αγγλική
   
      Διάδικοι
   
   
      Προσφεύγουσες: Caviro Distillerie Srl (Faenza, Ιταλία), Distillerie Bonollo SpA (Formigine, Ιταλία), Distillerie Mazzari SpA (Sant’Agata sul Santerion, Ιταλία), Industria Chimica Valenzana (ICV) SpA (Borgoricco, Ιταλία) (εκπρόσωποι: R. MacLean, Solicitor, και A. Bochon, lawyer)
   
      Καθής: Ευρωπαϊκή Επιτροπή
   
      Αιτήματα
   
   Οι προσφεύγουσες ζητούν από το Δικαστήριο:
   
               —
            
            
               να κηρύξει την προσφυγή παραδεκτή·
            
         
               —
            
            
               να ακυρώσει το άρθρο 1 της εκτελεστικής αποφάσεως (ΕΕ) 2016/176 της Επιτροπής, της 9ης Φεβρουαρίου 2016, για τον τερματισμό της διαδικασίας αντιντάμπινγκ όσον αφορά τις εισαγωγές τρυγικού οξέος καταγωγής Λαϊκής Δημοκρατίας της Κίνας και παραγωγής της εταιρείας Hangzhou Bioking Biochemical Engineering Co. Ltd λόγω προδήλου σφάλματος εκτιμήσεως των πραγματικών και νομικών περιστατικών το οποίο θίγει τη νομιμότητα της πράξεως και λόγω παραβάσεων των άρθρων 3, παράγραφος 2, 3, παράγραφος 3, 3, παράγραφος 5, και 17, παράγραφος 1, του κανονισμού (ΕΚ) 1225/2009 του Συμβουλίου, της 30ής Νοεμβρίου 2009, για την άμυνα κατά των εισαγωγών που αποτελούν αντικείμενο ντάμπινγκ εκ μέρους χωρών μη μελών της Ευρωπαϊκής Κοινότητας·
            
         
               —
            
            
               να καταδικάσει την καθής και τυχόν παρεμβαίνοντες στα δικαστικά έξοδα της διαδικασίας.
            
         
      Λόγοι και κύρια επιχειρήματα
   
   Προς στήριξη της προσφυγής τους, οι προσφεύγουσες προβάλλουν δύο λόγους.
   
               1.
            
            
               Με τον πρώτο λόγο ακυρώσεως προβάλλεται ότι η προσβαλλόμενη απόφαση πρέπει να ακυρωθεί διότι η καθής υπέπεσε σε πρόδηλο σφάλμα εκτιμήσεως και αξιολογήσεως των πραγματικών περιστατικών επιλέγοντας μη αντιπροσωπευτικό δείγμα παραγωγών της ΕΕ για τους σκοπούς της εκτιμήσεως της ζημίας και παρέβη έτσι τα άρθρα 3, παράγραφος 2, 3, παράγραφος 3, 3, παράγραφος 5, και 17, παράγραφος 1, του κανονισμού (ΕΚ) 1225/2009 του Συμβουλίου, της 30ής Νοεμβρίου 2009, για την άμυνα κατά των εισαγωγών που αποτελούν αντικείμενο ντάμπινγκ εκ μέρους χωρών μη μελών της Ευρωπαϊκής Κοινότητας, θεωρώντας εσφαλμένα ότι το κριτήριο του μεγαλύτερου όγκου πωλήσεων στην ΕΕ ισοδυναμεί με το επαρκώς αντιπροσωπευτικό δείγμα.
            
         
               2.
            
            
               Με τον δεύτερο λόγο ακυρώσεως προβάλλεται ότι η προσβαλλόμενη απόφαση πρέπει να ακυρωθεί διότι η καθής υπέπεσε σε πρόδηλα σφάλματα εκτιμήσεως και αξιολογήσεως των πραγματικών περιστατικών κατά την εξέταση του αντίκτυπου των εισαγωγών που αποτελούν αντικείμενο ντάμπινγκ στην οικονομική κατάσταση του βιομηχανικού κλάδου της Ένωσης και παραβίασε έτσι τα άρθρα 3, παράγραφος 2, 3, παράγραφος 3, 3, παράγραφος 5, και 17, παράγραφος 1, του κανονισμού (ΕΚ) 1225/2009 του Συμβουλίου, της 30ής Νοεμβρίου 2009, για την άμυνα κατά των εισαγωγών που αποτελούν αντικείμενο ντάμπινγκ εκ μέρους χωρών μη μελών της Ευρωπαϊκής Κοινότητας.